நம் தமிழகத்தில் உள்ள சிற்பங்கள் உயிரோட்டம் மிக்கவை. கர்நாடக மாநிலத்திலுள்ள சிற்பங்களில் கலை நுணுக்கம் இருக்கும். ஆனால், அந்தச் சிலைகளின் முகத்தில் உயிர் இருக்காது. நம் சிலைகளின் தொன்மை மற்றும் சிறப்புகள் பற்றி அனைவருக்கும் தெரியப்படுத்தி விழிப்புஉணர்வு ஏற்படுத்த வேண்டும். தமிழக அரசு சார்பில் கிராமக்குழு அமைக்கப்படுவது ஒரு சடங்காக மட்டுமே இருக்கிறது. அந்த நிலை மாறி ஊருக்கு ஊர் பண்பாட்டுக் குழு, மரபுக் குழு அமைக்கப்பட்டு நமது பண்பாட்டுச் சின்னங்களும், பாரம்பர்யச் சின்னங்களும் பாதுகாக்கப்பட வேண்டும். சிலைத் திருட்டும் பெருகிவிட்டது. அதனைத் தடுக்க வேண்டும் என்றால் நம்மிடம் இருக்கும் சிலைகள் மற்றும் சிற்பங்களை ஆவணப்படுத்த வேண்டும். நம்மிடம் ஆவணம் இருந்தால் மட்டுமே நம் சிலைகளைக் காக்கவும் முடியும், திருடப்பட்ட சிலைகளை மீட்கவும் முடியும்.